Kukutatud müüdid SPF-i kohta | Oriflame cosmetics
1. “Ilm on pilves, seega pole päikesekaitset vaja.”
Vähiliidu andmetel jõuab 80% UV kiirgusest meieni läbi pilvede, seega peaksid kasutama vähemalt SPF 15 päikesekaitsefaktorit ka pilvise ilmaga.
2. “Olen üsna tumeda nahaga, ma ei pea kasutama SPF-i.”
Oliivikarva või tumeda nahaga inimesed ei põle nii kergesti ära, kui nende heledanahalised sõbrad, kuid ka nemad vajavad SPF-i. Miks? Ehkki tumedal nahal ei teki kergesti päikesepõletust, kahjustab päike ka nende nahka. Veelgi olulisem on fakt, et ehkki tumedanahalistel on vähem nahavähki, avastatakse see neil vähi olemasolu korral hilisemas staadiumis, mis teeb ravi komplitseeritumaks. Meie ütleme – kasuta ja ole kaitstud.
3. “SPF on see, mis kaitseb mind päikese eest.”
Päikesekaitsefaktor (SPF) ei ole kaitsev suurus, pigem on see indikaator, mis näitab, kui kiiresti UVB kiired muudavad naha punaseks seda kasutades või mitte kasutades. Näiteks: kui sinu nahk hakkab päikese käes punetama 30 minuti pärast, siis teoorias SPF 15 kasutades pikeneb see aeg 15 korda.
Varem arvati, et ainult UVB kiired kahjustavad nahka, kuid meie nahk vajab kaitset ka UVA kiirte vastu. Mitte ükski kogus SPF-i ei kaitse sind kõikide UV kiirte eest, seega peaksid kandma ka mütsi, päikeseprille ning liikuma võimalikult palju varjulises kohas.
4. “Päikesekaitsekreem tekitab vistrikke."
Kui kannatad vistrike käes, kasuta päikesekaitsega erikreemi. Otsi kreem, mis sinu nahale sobib. Rasvavabad ja kerged kreemid koos päikesekaitsega on meil juba olemas ning need peaksid hoidma naha ka läikevaba. Või kasuta igapäevaselt spetsiaalset kreemi, mis ravib ja ka kaitseb. Meile meeldivad Bioclinic Active Defence Shield Day Cream SPF 45 või Ecollagen Advanced Protection Day Shield, SPF 30.
5. “Päikesekaitsekreem ei aegu.”
Päikesekaitsekreem, mida on juba mitu aastat kasutatud, on vana, seega vaata kreemil olevat kuupäeva.
6. “Kõige parem on aeg-ajalt solaariumis käia.”
Ei ole. Solaarium kiirgab 12 korda rohkem UV kiiri, kui keskpäevane päike. Solaarium mitte ainult ei tekita pigmendilaike, vaid põhjustab ka nahavähki. Kui soovid olla pruun aastaringselt, kasuta isepäevitajaid.
7. “Aga kuidas on lood D-vitamiiniga?”
D-vitamiin on hea tervise jaoks väga oluline. Vitamiini muudab unikaalseks fakt, et meie organism on võimeline seda ise päikese käes tootma. 15 minutit koos SPF-iga päikese käes olemist on ok, kuid soovitame igapäevaselt tarbida ka kalaõli – näiteks tuunikala või lõhet – ning täiendavalt veel multivitamiinidest toidulisandeid.
juuni 2015 Tekst: Sophia Marinho de Lemos Fotod: Oriflame and Shutterstock